जीवन में उजाला करेंगी स्व. राज रानी कामरा की आंखें
फाजिल्का|सोशल वेलफेयरसोसायटी द्वारा चलाए गए मरणोपरांत नेत्रदान अभियान के तहत स्थानीय गली सामने शाह पैलेस वासी राज रानी कामरा के मरणोपरांत नेत्रदान किए गए। वो सोसायटी की 325 वें नेत्रदानी बन गई हैं। प्रभारी रवि जुनेजा ने बताया कि राज रानी कामरा का बुधवार प्रात: 11:45 बजे निधन हो गया। मृतक के बेटे मनुसौरव कामरा देवरों राजीव कामरा तथा नरेश कामरा बेटियों मोनिका एवं सोनिका ने मृतका के नेत्रदान करने की इच्छा प्रकट की सोसायटी के सदस्यों से संपर्क कर नेत्रदान करने का प्रस्ताव रखा। सोसायटी के आग्रह पर माता करतार कौर इंटरनेशनल आई बैंक की टीम ने अजय शर्मा मोनू के नेतृत्व में नेत्रदानी के घर जाकर नेत्र प्रत्यारोपण के लिए सुरक्षित कर लिए। शशिकांत जुनेजा ने बताया कि स्व. रज रानी के नेत्र दो नेत्रहीनों को लगाकर उनके जीवन में उजाला किया जाएगा। प्रधान शशिकांत सचिव संदीप अनेजा ने बताया कि आज तक सोसायटी द्वारा 325 व्यक्तियों के सोसायटी के माध्यम से नेत्रदान कर 650 नेत्रहीनों के जीवन में उजाला हुआ है। उन्होंने बताया कि रोगी को कार्नियां ट्रांसप्लांट की अवश्यकता हो तो वो सिरसा स्थित नेत्र अस्पताल में नि:शुल्क कार्नियां ट्रांसप्लांट करने की भी व्यवस्था है। सोशल वेलफेयर सोसायटी के पदाधिकारियों ने आह्वान किया है कि कार्नियां ट्रांसप्लांट के लिए किसी भी रोगी का उपचार नि:शुल्क करवाने की विशेष व्यवस्था की गई है।
नेत्रदानी स्व. राज रानी।
hin_Deva hin_Deva mai_Deva